Dinant

Dinant ass eng belsch Stad a Gemeng an der Wallounescher Regioun, an der Provënz Namouer.

Dinant läit um rietsen Uwänner vun der Meuse, eng 16 km nërdlech vun der franséischer Grenz a 24 km südlech vun Namouer. 2002 hat Dinant 12 763 Awunner. Wénst senger Lag am Meuse-Dall, a verschiddene Grotten an der Ëmgéigend, ass Dinant eng beléift Touristendestinatioun.

 Sektioune vun der Gemeng 
Anhée, Anseremme, Bouvignes-sur-Meuse, Dinant, Dréhance, Falmagne, Falmignoul, Foy-Notre-Dame, Furfooz, Lisogne, Sorinnes an Thynes an d'Quartiere vu Les Rivages, Leffe an Neffe.
Nopeschgemengen

 Geschicht 
Dinant war eng vun den 23 Bonnes villes vum Fürstentum Léck.

Am Éischte Weltkrich goufe beim Duerchmarsch vun der däitscher Arméi 674 Männer, Fraen a Kanner erschoss, a ganz Quartiere vun der Stad néiergebrannt, fir "Franc-tireurs" ze bestrofen, déi do solle gewiescht sinn.

Schonn 1466 gouf d'Stad vum Grof vu Flandern, Herzog vum Brabant, dem Limburg an der Bourgogne geplëmmt an zestéiert, well Leit vun do e sollte vernannt gehat hunn. 800 Leit goufen an der Meuse erdronk.

 Kuckeswäertes 

 D'Abtei Notre-Dame vu Leffe, 1152 gebaut.
 D'Collégiale Notre-Dame (13. - 14. Joerhonnert).
 D'Zitadell (1818-1821), 100 Meter iwwer der Meuse.
 De Rocher Bayard, eng spatz Fielswand, déi fräi steet.

 Bekannt Leit 

 André Buzin, Déieremoler, gebuer 1946. Hie moolt Timbere mat Vullen drop, ë. a. och fir d'lëtzebuergesch Post
 Joachim Patenier, Moler, 1485 - 1524
 Père Dominique Pire, Grënner vun den Îles de Paix a Friddensnobelpräisdréier
 Adolphe Sax, Erfinder vum Saxophon, 1814 do gebuer.
 André Sodar (1829 - 1903), Landschaftsmoler.
 François Sodar (genannt Franz) (1827-1899) Portraitist.
 Albert Huybrechts 1899 do gebuer.

 Jumelagen 
 Dinan an der Bretagne
 Chios (Griicheland)
 Hoddesdon (Groussbritannien).
 Bibliographie 
 GERARD (E.), Histoire de la ville de Dinant, rééd., Dinant, 1988.

 Kuckt och 
Lëscht vun de Stied an der Provënz Namouer
 Um Spaweck 
Offiziell Websäit vun der Stad Dinant
200px|thumb|left|De Rocher Bayard vun Anseremme aus gekuckt.

Kategorie:Uertschaften an der Provënz Namouer
Kategorie:Gemengen an der Provënz Namouer
Kategorie:Stied an der Provënz Namouer
Kategorie:Belsch Uertschafte bei der Meuse

Kategorie:Bonnes villes liégeoises
Kategorie:Condroz
Kategorie:Uertschaften, déi d'Croix de guerre 1914-1918 kruten
Kategorie:Etappestied vum Tour de France
Kategorie:Hansestied